እዚ ብልሽውና ዝፈጠሮ ጽልዋ ብምኽንያት እዚ ተግባር፡ ኣብ ወርሒ ነሓሰ ብዙሓት ዶኳትርን ነርሳትን ሕጽረት መከላኸሊ ኮቪድ-19 ከም ዘጋጠሞም ብምግላጽ ሰልፊ ተቓውሞ ገይሮም። ገሊኦም እቲ ዝቐርበሎም ኣቕሓ ደረጅኡ ዘይሓለወ ምዃኑ ብምግላጽ ኣብ ማሕበራዊ ሚዲያ ይጥቅዑዎ ነይሮም። መንግስቲ ደሞዝ ከም ዝውስኽ ቃል ብምእታው ናብ ስራሕ ክምለሱ ክገብር እንከሎ፡ እቲ ዝኣተዎ ቃል እንተዘይተፈጺሙ ግን ዳግም ኣድማ ከም ዝገብሩ ይገልጹ ኣለው። ምንጪ ስእሊ, Getty Images መግለጺ ስእሊ, ግሬስ ሉጋሊኪ፡ ብምኽንያት ኮሮናቫይረስ ኣብ ኬኒያ ንመጀመርታ ግዜ ዝሞተት ዶክተር እያ ዶኳትር ኬንያ ዝርግሐ እቲ ለበዳ ንምቁጽጻር ዝተረኽበ ናይ ሓገዝ ገንዘብ ኣብ መዓላ ስለ ዘይውዓለ'ዩ ሕሙማት ክሞቱ ክኢሎም ይብሉ። ክሳብ ሕጂ ኣስታት ሓደ ሽሕ ዶኳትር በቲ ቫይረስ ክልከፉ ከለው 10 ድማ ሞይቶም። እቲ ነዚ ለበዳ ንምክልኻል ዝተዋህበ ገንዘባዊ ሓገዝ ካብ ዓለምለኻዊ ባንኪ፣ ዓለምለኸ ትካል ገንዘብ፣ ውድብ ጥዕና ዓለምን ቻይናዊ በዓልቲ ሃብቲ ጃክ ማን ዝተረኽበ'ዩ። ላዕለዎት ሓለፍቲ ኬምሳ ግን ኣይውዓልናዮን ብዝብል ንነብሶም ተኸላኺሎም። ዋና ፈጻሚ ስራሕ ጆን ማንጃሪን ካልኦት ክልተ ላዕለዎት ሓለፍትን ካብ ስርሖም ተኣጊዶም ኣለው። ምንጪ ስእሊ, Getty Images መግለጺ ስእሊ, ኣብ ኬኒያ ልዕሊ 37 ሽሕ ሰባት ብኮሮናቫይረስ ተለኺፎም ኣቦ መንበር ኬምሳ ኬምቢ ጊቱራ ግን እቲ ትካል ልዕሊ እቲ ዝተፈቐደሉ ወጻኢ ከም ዝገብረ ተኣሚኑ። ብሮቡዕ ግን ሰበ ስልታን ትካል ዕድጊ ናውቲ ሕክምና ኬንያ ዝርዝር እቶም ጨረታ ዝተዓወቱ 25 ትካላት ንከቕርቡ ተሓቲቶም ፍቓደኛታት ኣይኮኑን። መንግስቲ እንታይ ይገብር ኣሎ?
